text: » LA RODA 2020 LA RODA 2020 | Músics Associats
  LA RODA 2020
  por Músics Associats | 06 - 01 - 2020 | La Roda |
  (HIVERN)
  Albert Bover FET!!
  Michaël Attias Trio FET!!
  Alba Careta i Santi Careta FET!!
  TRES RODES!!!
  LA RODA CANÇÓ D'AUTOR@ (PRIMAVERA)
  Jules CONCERT SUSPÈS
  Informarem nova data
  Josep Tero CONCERT SUSPÈS
  Sandra Bautista CONCERT SUSPÈS
  EN UNA!!!
  LA RODA DE PROXIMITAT (TARDOR)
  Nu + Aixopluc
  Fernandus + Pèrdues
  Indeseables + A l'Estimberri 26 de novembre de 2020
  Kincalla + PDP Experience
  Preu entrades: 7€ anticipada (A Can Trincheria, al Teatre i clicant sobre la foto de l'artista)
  9€ 1h. abans del concert, a la sala
  3€ estudiants de música
  Les entrades anticipades es vendran fins al divendres anterior al concert, a les 18h.
  Les entrades per als concerts de LA RODA DE PROXIMITAT, a la venda el mes d'octubre
  ABONAMENT per a tots els concerts de LA RODA 2020 : 50€
  FES-TE SOCI/A de Músics Associats: 70€ (Pots domiciliar el pagament: 50€ el gener i 20€ el juny)
  A part de l'entrada gratuïta a tots els concerts de LA RODA, també tindràs altres descomptes i avantatges importants. A més, estaràs col·laborant amb l'associació.
  Deixa'ns el teu contacte a bustia@musicsassociats.net i et trucarem
  LA RODA JAZZ
  2 de febrer de 2020 a l'Orfeó 18h30
  Amb una llarga trajectòria en els escenaris Albert Bover és un dels pianistes de jazz de referència a casa nostra. Ha compartit formació amb multitud de músics de prestigi i ha inspirat a les noves generacions del jazz del panorama actual. En aquesta ocasió ens visitarà en solitari, per aprofundir en el llenguatge del piano i treure'n tot el rendiment possible. Un concert on ens mostrarà la seva saviesa en estat pur. Albert Bover, piano
  Michaël Attias Trio
  16 de febrer de 2020 a l'Orfeó 18h30
  S'inicia al jazz gràcies a la influència d'Ornette Coleman, i ens presenta la seva visió del Jazz avanguardista i contemporània. Estudia a la universitat de Wesleyan i comença a publicar el 2004 fins a dia d'avui. Veurem un Jazz empoderat, on el rigor compositiu es compagina amb la llibertat formal. Michaël Attias, Saxo Ramon Prats, bateria Javier Moreno, Contrabaix
  Alba Careta i Santi Careta
  1 de març de 2020 a l'Orfeó 18h30
  Els germans Careta ens ofereixen un particular testimoni sonor dels països catalans, des de la tradició popular fins al pop actual, de la sardana de l'Empordà, a la jota de les terres de l'Ebre i als cants del Pirineu. Ambdós germans tenen una dilatada carrera dins del mon del jazz, i ara ens presenten una nova visió del territori musical de Catalunya. Alba Careta, veu i trompeta Santi Careta, guitarra
  LA RODA CANÇÓ D'AUTOR@
  27 de març de 2020 a l'Orfeó 20h
  Jules és el projecte i nom artístic del músic, compositor, lletrista, cantant i filòleg barceloní Juli Farfán. És un projecte de bandautor que es mou entre el pop, el rock, l'indie, el folk i la cançó d'autor; i el resultat d'aquesta combinació són unes cançons que estan farcides de melodies contagioses, ritmes variats i de vegades atípics, unes harmonies ben treballades, i unes lletres que bé poden ser punyents i reivindicatives o bé poden tractar de temes quotidians amb molta tendresa.
  JULI FARFÀN: veu principal i guit. acús
  IVÁN MORALES: batería, veu
  ÀLEX ÀLVAREZ: baix, veu
  Josep Tero presenta FUGIR I SALVAR-SE
  17 d'abril de 2020 al Torín 22h
  És un dels principals components de la generació de cantautors apareguts després de la de Raimon, Maria del Mar Bonet i Lluís Llach. Divulgador tenaç dels poetes i la cançó tradicional dels Països Catalans, reflecteix sempre el seu compromís amb la lluita per les llibertats individuals i col·lectives menys respectades per la societat actual. Fruit d'una constant recerca en música jueva i medieval, enregistra ara(2019)el seu 11è àlbum discogràfic sobre música sefardita i balades de trobador (XII-XV), sempre en l'univers sonor de la mediterraneïtat de tots els seus treballs. Ha col·laborat i, viceversa, han col.laborat amb ell, Lluís Llach, Georges Moustaki, Marina Rossell, Maria del Mar Bonet, Nena Venetsanou, Christos Tsiamoulis, Laurentis Maxairitsas, Maria Farandouri, entre d'altres, i ha dut les seves cançons a diferents indrets dels Estats Units d'Amèrica, Luxemburg, França, Itàlia, Països Baixos, Espanya, Palestina, i Grècia, on troba sempre escenaris per a la seva música. També és a Grècia on ha participat en l'enregistrament de l'àlbum discogràfic més conegut de Laurentis Maxairitsas ("Les anges vivent encore en Méditerranée"), i on ha enregistrat, amb Maria Farandouri, part del seu darrer CD ("Kavafis en concert").
  JOSEP TERO: Guitarra i Veu
  FERRAN MARTÍNEZ: Teclats
  Sandra Bautista presenta TRAPEZISTA
  8 de maig de 2020 a Can Trincheria 20h
  La Sandra Bautista és una de les perles de la pedrera musical catalana. Talent, joventut i una veu dolça i incisiva. El seu estil vocal personal la situen entre les veus més reconegudes de l'escena actual.
  SANDRA BAUTISTA: Veu i guitarra
  VICTOR MARTÍNEZ: Guitarres i cors
  LA RODA DE PROXIMITAT
  Ara podrem gaudir de la musica que es fa a la província i, aquest any, de grups olotins. Reserveu-vos els dijous del 12 de novembre al 3 de desembre!
  És un espai per poder conèixer la música que es cou a La Garrotxa i a tot Girona.
  La «RODA JAZZ» és en aquests moments la veterana.
  Aquest ambient que es crea a l'Orfeó els «diumenges de Jazz dels Músics», el poder escoltar a músics boníssims, a un metro de tu…
  La «RODA CANÇÓ D'AUTOR@» comença a caminar. L'any passat vem fer la presentació del cicle, amb un concert de l'Ivette Nadal, que ens va convèncer que havíem de continuar. Va ser màgic!. Ens veu demanar més, i aquest any són tres!!
  La «RODA DE PROXIMITAT» és un espai per poder conèixer la música que es cou a La Garrotxa i a tot Girona.
  Aquest 2020, any de la represa, s'han organitzat 4 concerts, amb dos grups cada un. Si us agrada, si veniu als concerts, l'any vinent mirarem que ens els concerts es combini un grup d'aquí i un convidat. Seguirem lluitant per que es mantinguin i creixin els circuits de música en viu.